Steek OB vinnig in die pad, vra stigting | Maroela Media
Steek OB vinnig in die pad, vra stigting
Die Opbenbare Beskermer, Busisiwe Mkhwebane. (Foto:
Die Helen Suzman-stigting het 'n beroep op die parlement gedoen om die stemproses rakende die verwydering van adv. Busisiwe Mkhwebane uit haar amp as Openbare Beskermer te bespoedig.
Die stigting het aan Thandi Modise, die speaker van die nasionale vergadering, geskryf om haar te versoek om die stemproses in die nasionale vergadering te bespoedig. "Ons oproep kom ná die onlangse uitspraak van die Konstitusionele Hof in die saak tussen die OB en die Suid-Afrikaanse Reserwebank," het Francis Antonie, uitvoerende direkteur van die stigting, in 'n verklaring gesê.
Die hof het in sy uitspraak 'n kostebevel teen Mkhwebane in haar persoonlike hoedanigheid bevestig. Dié uitspraak, saam met ander verdoemende hooggeregshofuitsprake, het gewys hoe Mkhwebane "'n gebrek aan integriteit, eerlikheid, onafhanklikheid en bevoegdheid" toon.
"Hierdie uitsprake is almal bewys van die onbetwisbare gevolgtrekking dat me. Mkhwebane nie geskik of bevoeg is om die amp van openbare beskermer te beklee nie," sê Antonie.
Hy het bygevoeg gegewe die belangrikheid van die amp wat Mkhwebane beklee, en die geweldige mag van dié posisie en vertroue wat die publiek in die OB plaas, is elke dag wat Mkhwebane in die pos aanbly skadelik vir die integriteit van die amp.
"Ons doen daarom 'n beroep op die speaker en die nasionale vergadering om ag te slaan op die toenemende negatiewe geregtelike bevindings teen die Openbare Beskermer en vinnig en beslissend op te tree om haar uit dié amp te verwyder," het Antonie gesê.
Vier gevonnis wat mans tydens huisrooftogte martel
Polisietoerusting, dwelms tydens klopjag gevind
Dit gaan nie net oor die integriteit vd amp nie maar oor ons land wat verder in die afgrond in gedompel kan word!